**Find informationer om din sidemand på nettet:**

I denne opgave skal I undersøge, hvilke informationer man kan finde om hinanden, udelukkende baseret på offentligt tilgængelige data.

Du må bruge alle lovlige metoder til at søge informationer frem. Det vil sige, at du ikke må tvinge dig adgang til sidemandens computer eller på anden måde komme ind steder, hvor det krænker privatlivets fred.

Du må heller ikke lave phishing eller på anden måde forsøge at snyde din sidemand til at udlevere data om sig selv, som du ellers ikke ville have adgang til.

**Hvad er så interessante data?**

Det er informationer som kan tegne et billede af, hvem man er som person og hvilke interesser man har. Jo mere man ved om en person, desto nemmere kan man påvirke dem. Eksempler på informationer du kan prøve at finde kunne være:

* Bopæl
* Alder
* Telefonnr (hvis du allerede har det - så se, om du også kan finde det på nettet)
* Familie
* Hvilke(n) skoler man har gået på
* Fritidsinteresser
* Venner og bekendte
* Musiksmag
* Aktiviteter man har deltaget i eller vist interesse for
* Job
* Rutiner

Og du finder sikkert mange flere ting på personen. Husk at gemme alt det du finder. Man ved jo aldrig, hvilke data, der er vigtige.

**Opgavens omfang:**Der er sat et kvarter af til opgaven. I har 10 minutter til at søge data på hinanden. Derefter har I 5 minutter til at præsentere de data, I har fundet på hinanden.

Vi afrunder opgaven i fællesskab i klassen, overvej i den forbindelse:

* Var du overrasket over, hvor meget/lidt data du kunne finde?
* Havde du fundet mere, hvis du havde haft mere tid?
* Hvorfor vi ikke bare præsenterer det I fandt for hele klassen?
* Hvad kan man bruge disse data til?
* Om denne øvelse får dig til at overveje din brug af sociale medier?